[{"text_idx": "#000000", "text": "UEA fidas ke subvencioj savos la bug\u0302eton"}, {"text_idx": "#000001", "text": "La bug\u0302eto de UEA por la venonta jaro estis akceptita lastmomente per reta voc\u0302donado, kaj antau\u0306vidas deficiton de 9.450 eu\u0306roj. La efektiva deficito vers\u0302ajne estos multe pli granda, c\u0302ar la enspezoj supozeble estos klare malpli altaj ol oni antau\u0306vidas."}, {"text_idx": "#000002", "text": "Kutime la bug\u0302eto de UEA por la sekva jaro estas akceptata dum la komitata kunsido en la Universala Kongreso. C\u0302i-jare tamen preskau\u0306 la tuta tempo de la komitato estis uzita en diskutoj pri laborplanoj, misioj, vizioj, estraraj elektoj kaj proponataj s\u0302ang\u0302oj en la statuto."}, {"text_idx": "#000004", "text": "Pri la plej grava dokumento por la agado de UEA dum la jaro 2017, la bug\u0302eto, la komitato en Nitro tute ne sukcesis voc\u0302doni. Tamen jam antau\u0306 la Universala Kongreso Loes Demmendaal, profesia ekonomikisto kaj antau\u0306a estrarano de UEA pri financoj, kritikis la proponatan bug\u0302eton kaj precipe la nerealismecon de la grandega sumo, 90.000 eu\u0306roj, kiujn oni antau\u0306vidas kiel enspezon el subvencioj."}, {"text_idx": "#000005", "text": "Responde al la demandoj de Loes Demmendaal la prezidanto de UEA, Mark Fettes, promesis, ke la estraro liveros liston de la subvencioj, kiujn oni petis au\u0306 petos. Tamen g\u0302is nun la komitatanoj ne ricevis tian liston, kvankam la bug\u0302etita enspezo el subvencioj estas proksimume 20 procentoj el c\u0302iuj planataj enspezoj."}, {"text_idx": "#000007", "text": "\u2013 Ni fakte planas peti subvenciojn por pli granda sumo \u2013 la cifero en la bug\u0302eto estas nur tiu parto, kiun ni antau\u0306vidas povi uzi por kovri parton de la salajraj kaj aliaj kostoj en la Spezokonto. Kompreneble tio ne povas esti preciza takso. Se ni ne sukcesos ricevi tiom da mono por kovri niajn kostojn, por havi ekvilibran financan rezulton en 2017 ni devos au\u0306 kreskigi niajn enspezojn, au\u0306 malpliigi niajn kostojn, au\u0306 ambau\u0306. La Estraro atente sekvos la evoluon por povi fari tiujn decidojn g\u0302ustatempe."}, {"text_idx": "#000008", "text": "En la sama diskutlisto Osmo Buller, la antau\u0306a g\u0302enerala direktoro de UEA, argumentis, ke necertaj subvencioj entute ne devus esti parto de la asocia bug\u0302eto, kaj ke la bug\u0302etita pura enspezo de 90.000 el subvencioj estas \"revoj\"."}, {"text_idx": "#000009", "text": "Alia punkto, kiun en la diskuto kritikis Loes Demmendaal kaj Osmo Buller, estis la drasta altigo de la planataj elspezoj por \"movada evoluigo\" al 37.500 eu\u0306roj en 2017, kvankam la estraro prezentis nenian konkretan planon pri tio, kiel la mono estu uzita. En 2015 la bug\u0302eto por \"movada evoluigo\" estis 17.500 eu\u0306roj, sed oni sukcesis uzi nur 13.805 eu\u0306rojn. En 2016 la bug\u0302etita elspezo estis 25.000, kaj ankorau\u0306 ne klaras, kiom oni efektive uzis kaj por kio."}, {"text_idx": "#000011", "text": "\u2013 UEA povas trovi novajn vojojn al kresko, nur se ni sukcesos montri nin aktivaj kaj engag\u0302itaj pri aferoj kiuj estas gravaj por esperantistoj. La elspezoj por movada evoluigo estas g\u0302uste tiaj. Ec\u0302 se el tio rezultas iom pli granda financa deficito, mi preferas havi financan deficiton ol agadan deficiton."}, {"text_idx": "#000012", "text": "Osmo Buller respondis, ke UEA kompreneble uzu monon por movada evoluigo, sed ke oni ne s\u0302arg\u0302u la g\u0302eneralan bug\u0302eton per tiel granda elspezo. Anstatau\u0306e g\u0302uste por tiu celo oni lau\u0306 li uzu donacojn, monon el fondaj\u0302oj, kaj ankau\u0306 ekstermovadajn subvenciojn. Al la komento pri \"agada deficito\" li replikis akre:"}, {"text_idx": "#000013", "text": "\u2013 Mark, tiaj eu\u0306femismoj jam estas preskau\u0306 demagogio kaj igas pensi pri registaroj, kiuj lasas la s\u0302tatan kason en kaoso, kies posta reordigo eblas nur per dolorigaj agoj. Dum longa periodo ni pene konstruis finance fortan UEA kaj per la serioza kaj fidinda mastrumado gajnis la fidon de membroj, kiuj sekve pretis subteni la Asocion per siaj donacoj kaj heredaj\u0302oj. Ili tre atentas pri la sorto de sia mono kaj ilian fidon oni povas facile perdi."}, {"text_idx": "#000014", "text": "Krom la planataj subvencioj, plia nerealisma ero en la nova bug\u0302eto estas, ke oni antau\u0306vidas same multe da kotizoj kiel la bug\u0302eto por la nuna jaro (182.000 eu\u0306rojn). Pro la enorma membrofalo c\u0302i-jare estas tamen jam klare, ke oni ne atingos la sumon bug\u0302etitan ec\u0302 por tiu c\u0302i jaro \u2013 g\u0302i kredeble estos almenau\u0306 30.000 eu\u0306rojn malpli alta, se ne subite aperos amaso da novaj membroj. Simila perdo de kotizoj estos vers\u0302ajna ankau\u0306 en 2017. Tamen, g\u0302is nun UEA ne informis la komitatanojn pri la aktuala membronombro."}, {"text_idx": "#000015", "text": "La plej multaj komitatanoj ajnakaze ne s\u0302ajnis intereresig\u0302i pri la teda financa diskuto. En la reta voc\u0302donado lau\u0306 la oficiala kalkulo partoprenis 44 komitatanoj el 60, kaj la rezulto sekvis la konatan formulon \"la komitato de UEA voc\u0302donas por c\u0302io\". Praktike neniam la komitato malakceptas proponon faritan de la estraro, kaj same estis nun: la proponita bug\u0302eto estis akceptita kun 39 voc\u0302oj por kaj du voc\u0302oj kontrau\u0306. Tri komitatanoj sin detenis."}, {"text_idx": "#000016", "text": "Kontrau\u0306 la proponata bug\u0302eto voc\u0302donis Loes Demmendaal (komitatano A por Nederlando) kaj Osmo Buller (komitatano C). Jam post la diskonigo de la rezulto protestis Barbara Pietrzak (komitatano B), kiu atentigis, ke s\u0302ia voc\u0302o ial ne estis kalkulita. Responde al demando de Libera Folio s\u0302i rakontas, ke s\u0302i havis kritikajn vidpunktojn pri la bug\u0302eto:"}, {"text_idx": "#000026", "text": "Mi rigardis en la \"spezkonton\" de UEA por la jaroj 2014 kaj 2015 kaj en la budg\u0302eton por la jaroj 2016 kaj 2017: "}, {"text_idx": "#000027", "text": "Sur la lasta, kvara, pag\u0302o trovig\u0302as en la kategorio 19 \"Diversaj enspezoj\" la linio \"Subvencioj\". G\u0302i donas la jenajn informojn:"}, {"text_idx": "#000028", "text": "2015: 0 eu\u0306roj (budg\u0302eto kaj rezulto)"}, {"text_idx": "#000029", "text": "(Mi komprenas, ke ne ekzistas publika iom detala informo pri la provizora, aktuala stato de la kasaj fluoj en 2016, kvankam kompreneble mi bedau\u0306ras tion.)"}, {"text_idx": "#000030", "text": "Mi do supozas, ke UEA en sia financa plano g\u0302is nun ne enhavis la pozicion \"subvencioj\" kaj ke ne ekzistas spertoj el antau\u0306aj jaroj pri la kvanto da sukcese varbitaj subvencioj. Sur kiu fundamento do bazig\u0302as la supozo, ke UEA ricevos 90 mil eu\u0306rojn da subvencioj dum la jaro 2017?"}, {"text_idx": "#000031", "text": "De kiuj instancoj UEA atendas ricevi subvenciojn? Por kiuj projektoj kaj programoj?"}, {"text_idx": "#000044", "text": "Alig\u0302i al 400 aliaj abonantoj"}]